Document ID: /roh_data/filtered/Bilingualer_Corpus_interleaved-it-rm.jsonl.gz/1204

This is a text translated from Italian to Rumantsch Grischun.
Misure contro l'inquinamento da polveri fini e misure d'intervento in caso di smog invernale

Lo smog dello scorso inverno con le concentrazioni straordinariamente alte di polveri fini ha evidenziato che sono necessari importanti sforzi per ridurre gli inquinanti atmosferici. I Cantoni hanno allestito piani d'intervento per le prossime fasi di smog invernale che prevedono l'adozione di misure temporanee coordinate tra i Cantoni. In questo modo si intende ridurre i sintomi dell'inquinamento atmosferico e frenare un'ulteriore crescita dell'inquinamento. Tuttavia una soluzione sostenibile del problema delle polveri fini deve iniziare da misure che siano efficaci a lungo termine. Il concetto globale cantonale per il miglioramento della qualità dell'aria (piano di misure) è stato rielaborato dall'Ufficio per la natura e l'ambiente e viene ora inviato in consultazione. Le autorità mettono a disposizione le informazioni necessarie affinché nella quotidianità il privato cittadino possa adottare importanti misure per ridurre le polveri fini.

Aggiornato il piano di misure igiene dell'aria

Il miglioramento della qualità dell'aria è possibile solo se tutti i responsabili decisionali di Confederazione, Cantoni, comuni e i privati contribuiscono al meglio delle loro possibilità. Una base importante è costituita dalle prescrizioni sulle emissioni direttamente applicabili per gli impianti a combustione e per l'industria, contenute nell'ordinanza contro l'inquinamento atmosferico (OIAt). Il piano di misure igiene dell'aria contiene l'elenco delle misure cantonali per il miglioramento della qualità dell'aria che devono essere coordinate tra le autorità o concretizzate in base all'OIAt. Riguardo a questo strumento si è nuovamente proceduto a un controllo del progresso. Per via dei più recenti risultati in materia di polveri fini sono state integrate possibili nuove misure. Una messa in vigore formale del piano di misure igiene dell'aria aggiornato avverrà una volta conclusa la consultazione nei Dipartimenti.

Intervento coordinato tra i Cantoni in caso di smog invernale

In presenza di situazioni stabili di alta pressione, in inverno vaste masse d'aria fredda a elevata concentrazione di inquinanti possono diffondersi dall'Altopiano verso la Valle del Reno e la Domigliasca. Al sud è la Mesolcina, più o meno fino a Soazza, a essere interessata dalle vaste masse d'aria fredda. Il Cantone dei Grigioni attuerà la procedura elaborata dalla Conferenza svizzera dei direttori delle pubbliche costruzioni, della pianificazione del territorio e della protezione dell'ambiente (DCPA), che in caso di smog invernale prevede un intervento coordinato tra i Cantoni. Le misure limitate nel tempo, previste in caso di superamento del doppio del valore limite giornaliero, comprendono il limite di velocità di 80 km/h sull'autostrada A13 al di sotto di Thusis rispettivamente Soazza. Verrà inoltre emanato un divieto di accendere fuochi all'aperto e un appello a sospendere l'esercizio di riscaldamenti secondari a legna. A seconda della situazione saranno fatte eccezioni per le zone situate a quote non interessate dallo smog invernale. Il concetto d'intervento serve a frenare un ulteriore crescita dell'inquinamento e a ridurne i sintomi. Ciò non consente però di risolvere il problema.

Sempre più numerosi nel Cantone i bus di linea e gli autopostali dotati di filtri antiparticolato

Un'altra misura contro le polveri fini sono i filtri antiparticolato. Nel 2005 Autopostale Grigioni ha messo in esercizio 8 nuovi veicoli dotati di questi filtri. Nel 2006 sono stati acquistati 12 nuovi veicoli con filtri antiparticolato e al contempo 18 autopostali già in dotazione sono stati provvisti di tali filtri. Attualmente circolano quotidianamente veicoli dotati di filtri antiparticolato, principalmente nei centri rispettivamente nelle basi regionali di Autopostale (Coira, Davos, St. Moritz, Thusis e Scuol). Si prevede che entro il 2011 tutti i bus dei trasporti pubblici nei Grigioni (ad eccezione dei veicoli di riserva) saranno dotati di filtri antiparticolato. Ciò avverrà in seguito alla costante sostituzione dei veicoli più vecchi.

Le spese supplementari per un filtro antiparticolato ammontano attualmente a ca. 18'000 franchi per bus. Queste spese vengono finanziate dal Cantone in quanto richiedente l'offerta di trasporti pubblici. Affinché il programma di trasformazione possa essere attuato nei tempi previsti, le rispettive voci di preventivo devono essere a disposizione del Cantone anche nei prossimi anni. I trasporti pubblici sono preoccupati dalla riduzione del rimborso del dazio sui carburanti prevista dal Consiglio federale per i veicoli privi di filtri antiparticolato.

I separatori di particelle dei riscaldamenti a legna sono efficaci

Per la qualità dell'aria nel Cantone dei Grigioni è molto importante che i riscaldamenti a legna producano la minor quantità possibile di gas di scarico. Quale progetto pilota l'Ufficio per la natura e l'ambiente ha perciò installato poco meno di un anno fa, presso 5 impianti di riscaldamento privati il più possibile differenti, separatori di particelle di nuova generazione per dimostrarne l'idoneità all'uso quotidiano e l'efficacia. I risultati ottenuti finora mostrano che le polveri fini derivanti da ogni tipo di riscaldamento a legna possono essere ridotte di oltre la metà.

Proprio per le polveri fini, importanti emissioni vengono prodotte nell'ambito privato, per il quale non esistono prescrizioni. Sovente nei caminetti vengono inutilmente prodotte polveri fini in gran quantità, soprattutto al momento dell'accensione. Con un metodo di accensione ottimizzato (cfr. promemoria) chiunque abbia un caminetto può a breve termine fare molto contro le polveri fini.

Anche attrezzi a motore come tosaerba o motoseghe che funzionano con comune benzina producono grandi quantità di velenoso benzolo e di precursori delle polveri fini. Per via delle condizioni climatiche favorevoli, nel Moesano il periodo vegetativo è particolarmente lungo. Di conseguenza gli attrezzi a motore per i giardini e i campi vengono qui utilizzati per un lungo periodo dell'anno. Perciò per il Moesano è stato creato un volantino che sensibilizza sulla problematica e che indica i luoghi dove è possibile ottenere benzina alchilata nella regione.

Troppe polveri fini soprattutto nella Valle del Reno e nelle Valli meridionali

Nel Cantone dei Grigioni il valore limite per la media annua di polveri fini viene superato in quattro delle sette stazioni di misurazione. I valori delle tre stazioni di misurazione dotate di strumenti di misurazione continua delle polveri fini vengono aggiornati ogni ora e possono essere consultati su www.gr-luft.ch. Le polveri fini sono particelle di polvere di diversa provenienza e pericolosità. Tra le particelle di polveri fini più pericolose per la salute rientra la fuliggine prodotta dai motori diesel. Contro la fuliggine e contro le polveri fini prodotte dai riscaldamenti a legna esistono provvedimenti tecnici.

Organo: Dipartimento dell'educazione, cultura e protezione dell'ambiente

Fonte: it Ufficio per la natura e l'ambiente

Data: 29.11.2006

Mesiras cunter l'impestaziun da pulvra fina e mesiras d'intervenziun en cas da smog d'enviern

La situaziun dal smog d'enviern da l'onn passà cun extraordinariamain blera pulvra fina en l'aria ha mussà cleramain ch'i dovra stentas considerablas per reducir las substanzas nuschaivlas en l'aria. Ils chantuns han fatg plans d'intervenziun per las fasas da smog d'enviern vegnintas. Quels prevesan da prender mesiras temporaras e da las coordinar sur ils cunfins dals chantuns ora. Uschia duain ils sintoms da l'impestaziun da l'aria vegnir mitigiads ed in ulteriur creschament duai vegnir franà. Ina soluziun persistenta dal problem da la pulvra fina sto dentant cumenzar cun mesiras effizientas permanentas. Il concept general dal chantun per meglierar la qualitad da l'aria (plan da mesiras) è vegnì repassà da l'uffizi per la natira e l'ambient e vegn ussa tramess en consultaziun. Per ch'i possian vegnir prendidas las mesiras impurtantas per reducir la pulvra fina en il mintgadi privat mettan las autoritads a disposiziun las infurmaziuns necessarias.

Actualisà il plan da mesiras per l'igiena da l'aria

La qualitad da l'aria po mo vegnir meglierada, sche tut las purtadras e sche tut ils purtaders da decisiuns tar la confederaziun, tar ils chantuns, tar las vischnancas e tar las persunas privatas fan lur pussaivel. Ina basa impurtanta èn las prescripziuns d'emissiun en l'ordinaziun per mantegnair l'aria pura (OAP) che pon vegnir applitgadas directamain per indrizs da stgaudar e per l'industria/per il mastergn. Il plan da mesiras per l'igiena da l'aria cuntegna la survista da las mesiras chantunalas per meglierar la qualitad da l'aria che ston vegnir coordinadas cun differentas autoritads u che ston vegnir concretisadas envers la OAP. Da quest instrument è puspè vegnida fatga ina controlla dal progress. Pervia da las enconuschientschas las pli novas concernent la pulvra fina èn vegnidas integradas novas mesiras pussaivlas. Il plan da mesiras per l'igiena da l'aria actualisà vegn mess en vigur formalmain suenter che la procedura da consultaziun tar ils departaments è terminada.

Intervenziuns coordinadas sur ils cunfins chantunals ora en cas da smog d'enviern

Sch'i dat situaziuns stabilas da pressiun auta l'enviern pon sa furmar - nà da la Svizra bassa fin en la Val dal Rain grischuna ed en la Tumleastga - lais d'aria fraida da gronda dimensiun e chaschunar grondas immissiuns da substanzas nuschaivlas. En il sid è la Val Mesauc pertutgada da quels lais d'aria fraida da gronda dimensiun fin circa a Soazza. Il chantun Grischun vegn a realisar il proceder ch'è vegnì elavurà da la conferenza svizra da las directuras e dals directurs da construcziun, da planisaziun e da protecziun da l'ambient (CCPA). En cas da smog d'enviern prevesa quel intervenziuns coordinadas sur ils cunfins chantunals ora. Las mesiras ch'èn limitadas areguard il temp e ch'èn previsas, sche las limitas da di vegnan surpassadas per il dubel, cumpiglian tempo 80 sin l'autostrada A13 sut Tusaun respectivamain sut Soazza. Per fieus averts e per stgaudaments secundars da laina datti in scumond respectivamain in appel urgent da betg pli duvrar els. Tut tenor la situaziun vegnan regiuns pli autas che n'èn betg pertutgadas dal smog d'enviern exclusas da las mesiras. Il concept d'intervenziun serva a franar in ulteriur creschament da las immissiuns ed a mitigiar ils sintoms. Il problem sco tal na po dentant betg vegnir schlià uschia.

Adina dapli bus da lingia ed autos da posta cun filters cunter particlas circuleschan en il chantun Grischun

In'ulteriura mesira cunter la pulvra fina èn filters cunter particlas da fulin. L'onn 2005 ha l'auto da posta dal Grischun mess en servetsch 8 vehichels novs ch'èn munids cun filters cunter particlas. L'onn 2006 èn vegnids acquistads 12 ulteriurs vehichels novs cun filters cunter particlas. Il medem mument èn 18 autos da posta existents vegnids munids posteriuramain cun filters cunter particlas. Oravant tut en ils centers respectivamain en las basas regiunalas da l'auto da posta (Cuira, Tavau, San Murezzan, Tusaun e Scuol) fan quels vehichels cun filters cunter particlas actualmain lur servetsch quotidian. Cun excepziun dals vehichels da reserva èsi previs fin l'onn 2011 da convertir tut ils bus dal traffic public en il Grischun en vehichels cun filter cunter particlas, e quai cun als substituir cuntinuadamain.

Ils custs supplementars unics per in filter cunter particlas importan actualmain ca. 18'000 francs per bus. Quests custs vegnan surpigliads dal chantun sco empustader da la purschida da bus. Per ch'il program da midada possia vegnir realisà a temp, ston las posiziuns correspundentas en il preventiv dal chantun er star a disposiziun ils proxims onns. Il traffic public ha quitads pervia da la scursanida da la restituziun dal dazi sin carburants ch'il cussegl federal ha prendì en mira per vehichels senza filter cunter particlas.

Zavraders da particlas tar stgaudaments da laina fan il serv

Per la qualitad da l'aria en il chantun Grischun èsi fitg impurtant ch'ils stgaudaments da laina possian far lur serv cun uschè paucas emissiuns sco pussaivel. Sco emprova da pilot ha l'uffizi per la natira e l'ambient installà pervia da quai avant stgars in onn zavraders da particlas ch'èn vegnids sviluppads da nov, e quai en tschintg indrizs da stgaudar privats ch'èn uschè differents sco pussaivel. Cun quai vul l'UNA cumprovar che tals zavraders da particlas fetschian lur serv e sajan efficazis per l'utilisaziun da mintgadi. Ils resultats d'enfin ussa mussan che la pulvra fina da tut ils geners da stgaudaments da laina ha pudì vegnir reducida per bundant la mesadad.

Sch'i mancan las prescripziuns, datti gist tar la pulvra fina emissiuns considerablas en il sectur privat. Cunzunt cun envidar in fieu vegn savens producida memia blera pulvra fina en cheminés. Cun ina metoda optimada da far fieu (cf. fegl d'infurmaziun) pon tut las persunas che utiliseschan in cheminé far bler cunter l'emissiun da pulvra fina, e quai er a curta vista.

Ma er maschinas cun motor sco segapastgets u resgias a motor che dovran benzin normal per lur funcziun produceschan bler tissi en furma da benzol sco er autras substanzas nuschaivlas che chaschunan pulvra fina. Pervia da las relaziuns climaticas favuraivlas è la perioda da vegetaziun spezialmain lunga en la Val Mesauc. Il temp che maschinas a motor pon vegnir utilisadas en l'iert e sin il champ è pervia da quai correspundentamain lung en la Val Mesauc. Pervia da quai è vegnì creà in fegl sgulant per la Val Mesauc che sensibilisescha per questa tematica e che numna ils lieus nua che benzin per maschinas a motor, l'uschenumnà benzin alchilà, po vegnir cumprà en la regiun.

Memia blera pulvra fina spezialmain en la Val dal Rain grischuna ed en las valladas dal sid

La limita da la media annuala da pulvra fina vegn surpassada en il Grischun tar quatter da las set staziuns da mesiraziun. Las valurs da mesiraziun da las trais staziuns equipadas cun apparats da mesiraziun permanenta da pulvra fina vegnan actualisadas mintga ura e pon vegnir consultadas sin la pagina d'internet www.gr-luft.ch. La pulvra fina cumpiglia particlas da pulvra da differenta derivanza e da different privel. Las parts da la pulvra fina ch'èn las pli privlusas per la sanadad derivan dal fulin da motors da diesel. Cunter il fulin da diesel e cunter la pulvra fina da stgaudaments da laina pon vegnir applitgadas mesiras tecnicas.

Gremi: departament d'educaziun, cultura e protecziun da l'ambient

Funtauna: rg uffizi per la natira e l'ambient

Data: 29.11.2006